
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παράταση ισχύος της από 21.12.1984 Σ.Σ.Ε. για τους 
όρους αμοιβής και Εργασίας του Φυλακτικού Προσωπικού 
αρχαιοτήτων που υπηρετεί στο Υ.Π.Π.Ο. και Ν.Π.Δ.Δ. 

που εποπτεύονται απ’ αυτό. 1 

Δημοσίευση στην Εφημερίδα της Κυβερνήσεως της από 

23.5.1989 Σ.Σ.Ε. εργατοτεχνιτών Ιματισμού όλης της 

Χώρας.. 2 

Δημοσίευση στην Εφημερίδα της Κυβερνήσεως της από 

29.5.1989 ΣΣΕ του Προσωπικού Εμπορικών Καταστη¬ 
μάτων Χονδρικής και Λιανικής Πώλησης Τροφίμων Σού¬ 
περ Μάρκετ του προσωπικού Πώλησης Ζαχαροπλαστείων 
και συναφών επαγγελμάτων, καθώς και προσωπικού χον¬ 
δρικής και Λιανικής Πώλησης Τσιγάρων όλης της Χώρας- 
Δημοσίευση στην Εφημερίδα της Κυβερνήσεως της από 

1.6.89 ΣΣΕ του Επιστημονικού Προσωπικού ΟΑΣΘ . . 3 

Δημοσίευση στην Εφημερίδα της Κυβερνήσεως της από 

1.6.89 Σ.Σ.Ε. για καθορισμό πενθημέρου των διοικήσεων 
των επαγγελματικών Οργανώσεων με την επωνυμία (1) 
Σύλλογος Εμπόρων Αυτ/των, Μηχ/μάτων, Αντ/κών Ν. 
Άρτης, (2) Ένωση Βιοτεχνών Επισκευαστών Αυτ/των, 
Μηχ/των Ν. Άρτης, (3) Σωματείο Εμποροϋπαλλήλων 

Άρτας. 4 

Δημοσίευση στην Εφημερίδα της Κυβερνήσεως της από 

1.6.89 Σ.Σ.Ε. του Επιστημονικού Προσωπικού ΟΑΣΘ . 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1 5407 (1) 

Παράταση ισχύος της από 21.12.1984 Σ.Σ.Ε. για τούς όρους 
αμοιβής και Εργασίας του Φυλακτικού Προσωπικού αρχαιο¬ 
τήτων που υπηρετεί στο Τ.Π.Π.Ο. και Ν.Π.Δ.Δ. που εποπτεύ¬ 
ονται απ’ αυτό. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 4 του Ν.3239/1955. 

2. Την υπ’ αριθ. 98130/1988 (ΦΕΚ 859/τ. Β'/ 
24.11.1988) απόφαση του Υπουργού Εργασίας (Μεταβίβαση 
αρμοδιοτήτων του ι πουργού Εργασίας και εξουσία υπογραφής 
στον Υφυπουργό κλπ.). 

3. Τη σχετική καταγγελία αριθ. 13931/24.4.1989 της Πα¬ 
νελλήνιας Ένωσης Υπαλλήλων Φυλάξεως Αρχαιοτήτων, 

4. Την σχετική γνωμοδότηση της Ολομέλειας του Ανωτάτου 
Συμβουλίου Εργασίας, κατά την συνεδρίαση της 4.5.1989, απο¬ 
φασίζουμε: 


Αναστέλλουμε μέχρι 24.12.1989 την επέλευση των εννόμων 
αποτελεσμάτων της καταγγελίας της από 21.12.1989 Σ.Σ.Ε. 
για τους όρους αμοιβής και εργασίας του Φυλακτικού Προσωπι¬ 
κού αρχαιοτήτων που υπηρετεί στο Υ.Π.Π.Ο. και Ν.Π.Δ.Δ. που 
εποπτεύονται απ’ αυτό. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Ιουνίου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 
-♦- 

Αριθ. 15400 - (2) 

Δημοσίευση στην Εφημερίδα της Κυβερνήσεως της από 

23.5.1989 Σ.Σ.Ε. εργατοτεχνιτών Ιματισμού όλης της Χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 1 

1. Τις διατάξεις του Ν.323.9/1955 όπως τροποποιήθηκε και 
συμπληρώθηκε από τα Ν.Δ. 3755/1957, 186/1969, 1198/ 
1972 και 73/1974. 

2. Την αριθ. 98130/21.11.1988 απόφαση του Πρωθυπουρ¬ 
γού και του Υπουργού Εργασίας «Ανάθεση αρμοδιοτήτων 
1 πουργού Εργασίας στον Υφυπουργό Εργασίας», αποφασί¬ 
ζουμε: 

Να δημοσιευθεί στην Εφημερίδα της Κυβερνήσεως η πιο πάνω 
ΣΣΕ, η οποία μας κατατέθηκε την 6.6.1989 και συντάχθηκε το 
υπ’ αριθ. 139/1989 πρακτικό καταθέσεως, της οποίας το περιε¬ 
χόμενο έχει ως εξής: 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
ΤΩΝ ΕΡΓΑΤΟΤΕΧΝΙΤΩΝ ΙΜΑΤΙΣΜΟΥ ΟΛΗΣ ΤΗΣ ΧΩ¬ 
ΡΑΣ 

ΕΤΟΥΣ 1989 

Στην Αθήνα σήμερα 23 Μαΐου 1989 οι υπογράφοντες αφενός: 
1) Γεώργιος Βλάχος, ως εκπρόσωπος του Συνδέσμου Ελληνικών 
Βιομηχανιών και του Συνδέσμου Βιομ. Θεσσαλίας και Κεντρικής 
Ελλάδος, 2) Διον. Κορφιάτης, Πρόεδρος και Νίκος Σκορίνης, 
Γεν. Γραμματέας της ΓΣΕΒΕ, 3) Θεοδ. Παρασκευόπουλος ως 
εκπρόσωπος του Πανελληνίου Συνδέσμου Κατασκευαστών Ετοί¬ 
μων Ενδυμάτων και της Ενώσεως Βιοτεχνών Κατασκευαστών 
Ετοίμων Ενδυμάτων Θεσσαλονίκης, 4) Νικόλαος Σπυρίδης, ως 
εκπρόσωπος της Πανελλήνιας Ομοσπονδίας Κατασκευστών Εξα- 
γωγέων Ετοίμων Ενδυμάτων Φασόν και αφετέρου Θωμάς Κακ- 
καΒάς, Πρόεδρος της Πανελλήνιας Ομοσπονδίας Εργατοϋπαλ¬ 
λήλων Ιματισμού, όλοι νόμιμα εξουσιοδοτημένοι για την υπο¬ 
γραφή αυτής της ΣΣΕ συνομολόγησαν και συναποδέχτηκαν τα 
εξής: 

Στις διατάξεις αυτής της ΣΣΕ υπάγεται το εργατοϋπαλληλικό 
Προσωπικό των επιχειρήσεων: α) Υποκαμίσων; πυζαμών, 
ασπρορούχων και μαγιώ, β) Ετοίμων και επί παραγγελία ανδρι¬ 
κών, γυναικείων, παιδικών ενδύματων και εσωρρούχων, γ) Εφα- 
πλωματοποιΐας και δ) Πιλοποιίας όλης της Χώρας. 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1. 

Τα συνολικά γενικά κατώτατα όρια μισθών και ημερομισθίων 
των μισθωτών της προηγούμενης παραγράφου της παρούσας, 
όπως έχουν διαμορφωθεί την 31.12.1988 με βάση την από 
28.4.1988 ΣΣΕ του κλάδου αυξάνονται από 1.1.1989 κατά πο¬ 
σοστό 9 , 2 %. 

Στα προαναφερθέντα γενικά κατώτατα όρια μισθών και ημε¬ 
ρομισθίων περιλαμβάνονται και η οφειλομένη διαφορά της 
Α.Τ.Α. του 3ου τετράμηνου 1988, που καθορίστηκε σε ποσοστό 
1,4% με την Α.735/Δ. 16/10.1.1989 απόφαση του Υπουργού 
Εθνικής Οικονομίας και η Α.Τ.Α. του Α' τετράμηνου 1989 που 
καθορίστηκε σε ποσοστό 4% με την Α.734/Δ. 15/10.1.1989 
απόφαση του Υπουργού Εθνικής Οικονομίας. 

Άρθρο 2. 

α) Οι παραπάνω συνολικές αποδοχές του άρθρου 1 προσαυξά¬ 
νονται από 1.5.1989 κατά ποσοστό 1 % και το νέο σύνολο που θα 
προκύψει θα αυξηθεί με το ποσοστό της Α.Τ.Α. που θα χορηγηθεί 
σύμφωνα με την απόφαση του Υπουργού Εθνικής Οικονομίας για 
το Β' τετράμηνο του 1989 και σύμφωνα με την υπ’ αριθ. 9019/ 
295/1982 υπ. απόφαση σχετικά με τον τρόπο υπολογισμού της. 

β) Ομοίως οι παραπάνω συνολικές αποδοχές της παρ. α του 
άρθρου 2 θα αυξηθούν με το ποσοστό της ΑΤΑ που θα χορηγηθεί 
σύμφωνα με την απόφαση του Υπουργού Εθνικής Οικονομίας για 
το Γ’ τετράμηνο του 1989. 

Για τη χορήγηση της αναπροσαρμογής των μισθών και των 
ημερομισθίων, θα ισχύσουν τα κλιμάκια των αποδοχών, που κα¬ 
θορίζονται από την 2001854/110/0022/10.1.1989 από¬ 
φαση των Υπουργών Εθνικής Οικονομίας και Οικονομικών. 

Άρθρο 3. 

1. Τα ποσά της Α.Τ.Α., ίου χορηγήθηκαν μέχρι και 
1.1.1985 και αναλογούν: 

α) Στους βασικούς μισθούς και ημερομίσθια της 170/1982 
ΔΔΔΔ Αθηνών. 

β) Στα διορθωτικά ποσά που χορηγήθηκαν από 1.1.1982 και 
18.7.1984 σύμφωνα με τις υπ’ αριθ. 170/1982 και 108/ 
1984 αποφάσεις του ΔΔΔΔ Αθηνών, ενσωματώνονται στους βα¬ 
σικούς μισθούς και ημερομίσθια που προβλέπονται από τις παρα¬ 
πάνω Διαιτητικές αποφάσεις. 

Έτσι διαμορφώνονται νέοι βασικοί μισθοί και ημερομίσθια της 
1.1.1985, πάνω στα οποία υπολογίζονται τα επιδόματα, και 
αποτυπώνονται στον συνημμένο πίνακα II. 

2. Τα επιδόματα που προβλέπονται από προηγούμενες ΣΣΕ ή 
όμοιας έκτασης Διαιτητικές αποφάσεις, καθώς και από την πα¬ 
ρούσα, υπολογίζονται επί των βασικών μισθών και ημερομισθίων 
της προηγουμένης παραγράφου και προσαυξάνονται με τα ποσο¬ 
στά της ΑΤΑ και των συμφωνημένων αυξήσεων από 1.5.1985 
και εφεξής, σύμφωνα με όσα προβλέπονται στο άρθρο 2 της πα- 
ρούσης. 

Άρθρο 4. 

α) Από 1.1.1989 χορηγείται σε όλους τους έγγαμους μισθω¬ 
τούς, ανεξαρτήτως φύλλου, επίδομα Γάμου 10%. Το επίδομα 
αυτό χορηγείται και στους διεζευγμένους και χήρους επίσης ανε¬ 
ξαρτήτως φύλου, καθώς και στις άγαμες μητέρες, αφόσον όλοι 
αυτοί έχουν την επιμέλεια του ή των παιδιών τους. 

Κατά τα λοιπά ισχύουν οι διατάξεις της ΣΣΕ 1988. 

β) Η άδεια γάμου που προβλέπεται από την παρ. 5 της με 
αριθ. 108/1984 αποφάσεως του ΔΔΔΔ αθηνών, αυξάνεται από 
5 σε 6 εργάσιμες ημέρες. 

Η άδεια αυτή είναι άσχετη και δεν συμψηφίζεται με την προ- 
βλεπόμενη από τον Α.Ν.539/1945. 

Άρθρο 5. Άδεια Μητρότητας. 

Η συνολική διάρκεια της άδειας μητρότητας ορίζεται σε 15 
εβδομάδες. Πενήντα δύο ημέρες θα χορηγούνται υποχρεωτικά 
πριν από τη πιθανή ημερομηνία τοκετού και οι υπόλοιπες πενήντα 
τρεις μετά τον τοκετό. 

Σε περίπτωση που ο τοκετός πραγματοποιηθεί πριν από τον 
χρόνο που έχει αρχικά πιθανολογηθεί το υπόλοιπο της άδειας θα 
χορηγείται υποχρεωτικά μετά τον τοκετό, ώστε να εξασφαλίζεται 


ο χρόνος συνολικής άδειας 15 εβδομάδων. 

Άρθρο 6. 

Οι αποζημιώσεις της παρ. 1, περίπτωση α άρθρο 3 Β.Δ. της 
16/18.7.1920 σε περίπτωση απόλυσης εργατοτεχνιτών βελτι¬ 
ώνονται και καθορίζονται ως εξής: 

α) Με την συμπλήρωση 10 χρόνων υπηρεσίας: 52 ημερομί¬ 
σθια 

β) Με την συμπλήρωση 15 χρόνων υπηρεσίας: 65 ημερομί¬ 
σθια 

γ) Με την συμπλήρωση 20 χρόνων υπηρεσίας: 78 ημερομί¬ 
σθια. 


Άρθρο 7. 

Οι συμβαλλόμενοι αυτής της ΣΣΕ συμφωνείται να συγκροτή¬ 
σουν από κοινού, το συντομότερο δυνατό, επιτροπή η οποία θα 
εξετάσει την διαμόρφωση των ειδικοτήτων του Κλάδου σε σχέση 
και με τις τεχνολογικές εξελίξεις που έχουν συμβεί στο μεταξύ. 

Άρθρο 8, Διατήρηση Διατάξεων. 

Όσες διατάξεις της ΣΣΕ 1988 αλλά και των προηγουμένων 
ΣΣΕ και ΔΔΔΔ αποφάσεων δεν τροποποιούνται με την παρούσα 
εξακολουθούν να ισχύουν. 

Άρθρο 9. 

Ευνοϊκώτερες ρυθμίσεις για τους εργαζόμενους εξακολουθούν 
να ισχύουν και μετά από την υπογραφή της παρούσας ΣΣΕ. 

Άρθρο 10. 

Η ισχύς της παρούσας ΣΣΕ αρχίζει από 1.1.1989 εκτός από 
όπου ορίζεται διαφορετικά. 

Η Σ.Σ.Ε. αυτή να δημοσιευθεί στην Εφημερίδα της Κυβερνή- 
σεως. 

Αθήνα, 14 Ιουνίου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 


Π I Ν Α Κ Α Σ II 

Βασικοί Μισθοί και Ημερομίσθια της 1.1.1985 πάνω στα οποία 
υπολογίζονται τα Επιδόματα 


Η. 


Επιχειρήσεις Ετοίμων: 

Τεχνίτες ετοιμασίας σακκακιού ή παντελονιού 


Ιοηθοί που εκτελούν εργασία σακκακιού μέ¬ 
χρι Β’ πρόβας δρχ. _ _ 

Βοηθοί που ετοιμάζουν μέσα - έξω τσέπες, φό¬ 
δρες κ.λ.π. δρχ. 

Κοπή: 

Προϊστάμενος Κοπτηρίου ή μεγενθύσεων δρχ. 
Κόπτης - Σχεδιαστής δρχ. 

Κόπτης ηλεκτρικού ψαλιδιού δρχ. 

Βοηθοί Κοπτηρίου δρχ. 

Βοηθοί Μοντελίστ δρχ. 

Ραφή: 

Προϊστάμενος ραφής δρχ. 

Μπαγκαδώροι - Μανικάδες δρχ. 

Γαζωτές δρχ. 

Επιδιορθωτές - Κουμαντατουριέρηδες δρχ. 
Επιδιορθωτές δρχ 
Εργάτες αποθήκης δρχ 
Εργάτες-τριες ανειδίκευτοι δρχ 
Σιδέρωμα: 

Πρεσσαδόροι δρχ. 

Σιδερωτές δρχ. 

Επιχειρήσεις Εφαπλωματοποιΐας: 


Ειδικεύμενοι δρχ., 

Βοηθοί δρχ. 

Επιχειρήσεις Πιλοποιίας 
Τεχνίτες δρχ 
Γαζώτριες δρχ 

Κατασκευάστριες Γαρνιτούρας δρχ 


1.345 

1.251 

1.202 

37.674 

33.792 

30.581 

1.209 

1.218 

1.363 

1.343 

1.251 

1.335 

1.242 

1.223 

1.209 

1.270 

1.232 

1.259 

1.202 

1.259 

1.202 

1.244 

Αριθ. 15398 (3) 

Δημοσίευσή στην Εφημερίδα της Κυβερνήσεως της από 
29.5.1989 ΣΣΕ του Προσωπικού Εμπορικών Καταστημά¬ 
των Χονδρικής και Λιανικής Πώλησης Τροφίμων Σούπερ 
Μάρκετ του προσωπικού Πώλησης Ζαχαροπλαστείων και συ¬ 
ναφών επαγγελμάτων, καθώς και προσωπικού χονδρικής και 
Λιανικής Πώλησης Τσιγάρων όλης της Χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: *' 

1. Τις διατάξεις του Ν.3239/1955 όπως τροποποιήθηκε και 
συμπληρώθηκε από τα Ν.Δ. 3755/1957, 186/1969, 1198/ 
1972 και 73/1974. 

2. Την αριθ. 98130/21.11.1988 απόφαση του Πρωθυπουρ¬ 
γού και του Υπουργού Εργασίας «Ανάθεση αρμοδιοτήτων 
Υπουργού Εργασίας στον Υπουργό Εργασίας», αποφασίζουμε: 

Να δημοσιευθεί στην Εφημερίδα της Κυβερνήσεως η πιο πάνω 
ΣΣΕ, η οποία μας κατατέθηκε την 6.6.1989 και συντάχθηκε το 
υπ’ αριθ. 140/1989 πρακτικό καταθέσεως, της οποίας το περιε¬ 
χόμενο έχει ως εξής: 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

Που ρυθμίζει τους όρους αμοιβής και εργασίας του Προσωπι¬ 
κού των Εμπορικών Καταστημάτων, των Καταστημάτων Χον¬ 
δρικής και Λιανικής Πώλησης Τροφίμων, Σούπερ Μάρκετ, του 
προσωπικού Πώλησης Ζαχαροπλαστείων και συναφών επαγγελ¬ 
μάτων, καθώς και του Προσωπικού Χονδρικής και Λιανικής 
Πώλησης Τσιγάρων όλης της χώρας. 

Στην Αθήνα σήμερα 29 Μαΐου 1989 οι υπογράφοντες αφ’ 
ενός: 1. Μπήτρος Πάνος, ως εκπρόσωπος της Ένωσης Εμπορι¬ 
κών Συλλόγων Ελλάδος. 

2. Μότσος Γεώργιος και Σκορίνης Νικόλαος, ως εκπρόσωποι 
της Γενικής Συνομοσπονδίας Επαγγελματιών και Βιοτεχνών Ελ¬ 
λάδος. 

3. Νικολαΐδης Κυριάκος, ως εκπρόσωπος του Συνδέσμου Επι¬ 
χειρήσεων Σούπερ Μάρκετ Ελλάδος, και αφ’ ετέρου οι: 

Κορκοβίλης Νικόλαος και Άγγελος Φραγκόπουλος, ως εκ¬ 
πρόσωποι της Ομοσπονδίας Ιδιωτικών Υπαλλήλων Ελλάδος, 
όλοι νόμιμα εξουσιοδοτημένοι για την υπογραφή αυτής της Συλ¬ 
λογικής Σύμβασης, συμφώνησαν τα εξής: 

1. Από την 1.5.1989 οι αποδοχές του προσωπικού Πώλησης 
τινν Εμπορικών Καταστημάτων, των Καταστημάτων Λιανικής 
και Χονδρικής Πώλησης Τροφίμων, Σούπερ Μάρκετ, του Προ¬ 
σωπικού Πώλησης Ζαχαροπλαστείων και συναφών επαγγελμά¬ 
των, καθώς και του Προσωπικού Χονδρικής και Λιανικής Πώλη¬ 
σης Τσιγάρων όλης της χώρας, καθορίζονται ως εξής: 

α) Μέχρι συμπληρώσεως του 18ου έτους της ηλικίας του, δρχ. 
54.185. 

β) Μετά τη συμπλήρωση του 18ου έτους της ηλικίας του μι¬ 
σθωτού (άνδρα ή γυναίκα), ο βασικός μισθός καθορίζεται ανά¬ 
λογα με τα έτη της ίδιας ή ομοειδούς υπηρεσίας που έχει στον ίδιο 
ή σε άλλους εργοδότες κατά τα ακόλουθα μισθολογικά κλιμάκια: 


Χρόνια 

Βασικός 

Υπηρεσίας 

Μισθός 

0 - 2 

60.205 

2 - 4 

62.400 

4 - 6 

64.583 

6-8 

66.222 

8 - 10 

68.400 

10 - 12 

70.571 

12 - 14 

72.745 

14 - 16 

75.462 

16 - 18 

77.616 

18 - 20 

79.770 

20 - 21 

82.460 

21 - 22 

85.142 

22 - 23 

87.287 

Χρόνια 

Βασικός 

Υπηρεσίας 

Μισθός 

23 - 24 

89.434 

24 - 25 

91.580 


25 - 26 

93.189 

26-27 

95.336 

27 - 28 

96.943 

28 - 29 

' 99.089 

29 - 30 

100.699 

30 - 31 

102.308 

31 - 32 

103.917 

32 - 33 

105.526 

33 - 34 

107.136 

34 - 35 

108.732 


Μετά τη συμπλήρωση 35 χρόνων υπηρεσίας οι αποδοχές της 
κλίμακας αυξάνονται κατά 1.870 δρχ. για κάθε χρόνο. 

Στους ανωτέρω βασικούς μισθούς θα υπολογισθεί επί πλέον 
και η Α.Τ.Α. της 1.5.1989. 

Οι βασικοί μισθοί θα αναπροσαρμόζονται με τις εκάστοτε χο¬ 
ρηγούμενες Α.Τ.Α.. Για την αναπροσαρμογή θα ισχύουν τα κλι¬ 
μάκια των αποδοχών και οι προϋποθέσεις, που θα καθορίζονται 
από τις σχετικές Υπουργικές αποφάσεις. 

2. Στους έγγαμους μισθωτούς, άνδρες και γυναίκες, που κα¬ 
λύπτονται από αυτή τη Σ.Σ.Ε. χορηγείται, επίδομα γάμου 10% 
υπολογιζόμενο πάνω στους βασικούς μισθούς του άρθρου 1 αυτής 
της Σ.Σ.Ε., όπως αυτοί θα αναπροσαρμόζονται από τις εκάστοτε 
χορηγούμενες Α.Τ.Α. 

3. Στους Ταμίες άνδρες και γυναίκες, των συμπεριλαμβανομέ¬ 
νων σ’ αυτή τη Σ.Σ.Ε., καθώς και για το Προσωπικό των πρατη¬ 
ρίων τσιγάρων για το οποίο εξακολουθεί να ισχύει η διάταξη της 
παρ. 5β' της 15065/8.6.1981 κοινής Υπουργικής απόφασης 
(ΦΕΚ 347/Β/17.6.1981), χορηγείται επίδομα ταμειακών λα¬ 
θών, ανερχόμενο σε ποσοστό 5% υπολογιζόμενο πάνω στους βα¬ 
σικούς μισθούς του άρθρου 1 αυτής της Σ.Σ.Ε., όπως αυτοί θα 
αναπροσαρμόζονται από τις εκάστοτε χορηγούμενες Α.Τ.Α. 

4. Στους υπαγόμενους σ’ αυτή τη Σ.Σ.Ε. χορηγείται επίδομα 
σε ποσοστό 5%, μετά τη συμπλήρωση δωδεκαετούς (12) υπηρε¬ 
σίας στον ίδιο εργοδότη. Το επίδομα υπολογίζεται πάνω στους 
βασικούς μισθούς του άρθρου 1 αυτής της Σ.Σ.Ε., όπως αυτοί θα 
αναπροσαρμόζονται από τις εκάστοτε χορηγούμενες Α.Τ.Α. 

Για το Προσωπικό Χονδρικής και Λιανικής Πώλησης Τσιγά¬ 
ρων ισχύει η ρύθμιση (του άρθρου 3 της 15065 κοινής Υπουργι¬ 
κής Απόφασης, ΦΕΚ 347/Β/17.6.1981), της καταβολής του 
επιδόματος 5% μετά τη συμπλήρωση πενταετούς (5) υπηρεσίας 
στον ίδιο εργοδότη. Το επίδομα αυτό υπολογίζεται πάνω στους 
βασικούς μισθούς του άρθρου I αυτής της Σ.Σ.Ε., όπως αυτοί θα 
αναπροσαρμόζονται από τις εκάστοτε χορηγούμενες Α.Τ.Α. 

Για το Προσωπικό Πώλησης Ζαχαροπλαστείων και συναφών 
επαγγελμάτων ισχύει επίσης η ρύθμιση (της 77/80 Απόφασης 
του ΔΔΔΔ Αθήνας, ΦΕΚ 665/Β/16.7.1980), της καταβολής 
του επιδόματος 5 % μετά τη συμπλήρωση δωδεκαετούς (12) 
υπηρεσίας και επί πλέον 5% μετά τη συμπλήρωση δεκαοκταε- 
τούς (18) υπηρεσίας στον ίδιο εργοδότη. Το επίδομα αυτό υπολο¬ 
γίζεται στους βασικούς μισθούς του άρθρου 1 αυτής της Σ.Σ.Ε., 
όπως αυτοί θα αναπροσαρμόζονται από τις εκάστοτε χορηγούμε¬ 
νες Α.Τ.Α. 

Ρητά συνομολογείται ότι τα πιο πάνω αναφερόμενα επιδόματα 
και με τις προαναφερθείσες διακρίσεις, ισχύουν μόνο για τους 
αμειβομένους με τους συμβατικούς μισθούς. 

5. Υια το Προσωπικό Πώλησης Ζαχαροπλαστείων και συνα¬ 
φών επαγγελμάτων, εξακολουθεί να ισχύει η διάταξη της παρ. 3 
της υπ’ αριθ. 77/1980 Δ.Α. (ΦΕΚ. 665/Β/16.7.1980). Το 
προβλεπόμενο από αυτήν επίδομα υπολογίζεται στους βασικούς 
μισθούς του άρθρου 1 αυτής της Σ.Σ.Ε. όπως αυτοί θα αναπρο¬ 
σαρμόζονται από τις εκάστοτε χορηγούμενες Α.Τ.Α. 

6. Η συνολική διάρκεια της άδειας τοκετού, ορίζεται σε δέκα 
πέντε (15) εβδομάδες. 

7. Στους υπαγόμενους σ’ αυτή τη Σ.Σ.Ε. χορηγούνται, μέχρι 
δέκα (10) ώρες άδεια το χρόνο, για άσκηση συνδικαλιστικών δι¬ 
καιωμάτων, εφ’όσον συντρέχουν συγκεκριμένοι λόγοι όπως Συνέ¬ 
δρια, Σεμινάρια, Αρχαιρεσίες. 

8. Τυχόν ανώτερες από την παρούσα καθοριζόμενες αποδοχές 
ή ευνοϊκότεροι όροι εργασίας που προβλέπονται από νόμους, 
Υπουργικές αποφάσεις, Διαιτητικές αποφάσεις, Σ.Σ.Ε., εσωτερι¬ 
κούς κανονισμούς ή ατομικέ.ς συμβάσεις εργασίας, δεν θίγονται 
από αυτή τη Σ.Σ.Ε.. 

9. Κατά τ’ άλλα ισχύουν οι διατάξεις της από 10.11.1988 
Σ.Σ.Ε. 

10. Η ισχύς της σύμβασης αυτής αρχίζει από 1.5.1989. 

Η Σ.Σ.Ε. να δημοσιευθεί στην Εφημερίδα της Κυβερνήσεως. 


Αθήνα, 14 Ιουνίου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 


Αριθ. 15399 


(4) 


Δημοσίευση στην Εφημερίδα της Κυβερνήσεως της από 1.6.89 
Σ.Σ.Ε. για καθορισμό πενθημέρου των διοικήσεων των επαγ¬ 
γελματικών Οργανώσεων με την επωνυμία (1) Σύλλογος 
Εμπόρων Αυτ/των, Μηχ/μάτων, Αντ/κών Ν. Άρτης, (2) 
Ένωση Βιοτεχνών Επισκευαστών Αυτ/των, Μηχ/των Ν. 
Άρτης, (3) Σωματείο Εμποροϋπαλλήλων Άρτας. 


Ο ΥΠΟΥΡΓΟΣ ΕΡΓΑΣΙΑΣ 


Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και 
συμπληρώθηκε από τα Ν.Δ. 3755/57, 186/69, 1198/72 και 
73/74. 

2. Την αριθ. 98130/21.11.88 απόφαση του Πρωθυπουργού 
και του Υπουργού Εργασίας «Ανάθεση αρμοδιοτήτων Υπουργού 
Εργασίας στον Υπουργό Εργασίας», αποφασίζουμε: 

Να δημοσιευθεί στην Εφημερίδα της Κυβερνήσεως η πιο πάνω 
ΣΣΕ, η οποία μας κατατέθηκε την 6.6.89 και συντάχθηκε το υπ’ 
αρ. 141/89 Πρακτικό καταθέσεως, της οποίας το περιεχόμενο 
έχει ως εξής: 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

.Των Διοικήσεων των Επαγγελματικών Οργανώσεων με την 
επωνυμία: 

1) Σύλλογος Εμπόρων Αυτ/των, Μηχ/των, Αντ/κων Ν. Άρ¬ 
τας. 

■ 2) Ένωση Βιοτεχνών Επισκευαστών Αυτ/των, Μηχ/των, Ν. 
Άρτας. 

3) Σωματείο Εμποροϋπαλλήλων Άρτας. 

Στην Άρτα σήμερα 1.6.1989 συνήλθαν σε κοινή συνεδρίαση 
τα μέλη των Διοικητικών Συμβουλίων των Επαγγελματικών 
Οργανώσεων που εδρεύουν στην Άρτα, και συγκεγκριμένα από 
το ένα μέρος οι εργοδοτικές Οργανώσεις «Σύλλογος Εμπόρων 
Αυτ/των, Μηχ/των, Αντ/κων Ν. Άρτας» και «Ένωση Βιοτε- 
χνών Επισκευαστών Αυτ/των, Μηχ/των, Ν. Άρτας» και από το 
άλλο μέρος το Επαγγελματικό Σωματείο με την επωνυμία «Σύλ¬ 
λογος Εμποροϋπαλλήλων Άρτας» για συζήτηση και λήψη απο- 
φάσεως στο μοναδικό θέμα που προέκυψε, ήτοι την καθιέρωση 
πενθήμερης εργασίας στα καταστήματα της πόλης, για το από 

5.6.1989 μέχρι 3.9.1989 χρονικό διάστημα, για την συζήτηση 
του οποίου θέματος και λήψη αποφάσεων οι Διοικήσεις αυτές εί¬ 
χαν νόμιμα εξουσιοδοτηθεί με τις υπ’ αριθμό 1/28.2.1989 και 
28/20.6.1985 και 8.5.88 αποφάσεις των Γενικών Συνελεύ¬ 
σεων αντίστοιχα. 

Παρέστησαν εκ μέρους του Διοικητικού Συμβουλίου του Συλλό¬ 
γου Εμπόρων Αυτ/των, Μηχ/των, Αντ/κων Άρτας οι: Απόστο¬ 
λος Τσιμπούρης Προέδρος, Κων/νος Τσάσης, Δημήτριος Ανυφα¬ 
ντής. 

Άπό την Ένωση Βιοτεχνών Επισκευαστών Αυτ/των, Μηχ/ 
των, Άρτας οι: Παύλος Βλάχας Πρόεδρος, Δημ. Τζαχρήστας, 
ν Αθαν. Μπαράκας. 

Και από τον Σύλλογο των Εμποροϋπαλλήλων Άρτας οι: Λά¬ 
μπρος Κολοβός Πρόεδρος Φώτης Βάσης, Γεώργ. Ράπτης, Τά¬ 
σος Βλάχος και Δημ. Νικολέτος. 

Αφού διαπιστώθηκε το νόμιμο της εκπροσώπησης κάθε Οργα- 
νώσεως και το νόμιμο της λήψης των αποφάσεων των Γενικών 
Συνελεύσεών των και η τήρηση των διατάξεων των καταστατι¬ 
κών και των τριών Οργανώσεων τέθηκε το θέμα εκ μέρους του 
Προέδρου του Συλλόγου των Εμποροϋπαλλήλων Άρτας ο οποίος 
ανέφερε ότι η Γενική Συνέλευση του Συλλόγου αποφάσισε να προ¬ 
τείνει στις ως άνω Οργανώσεις την καθιέρωση για το από 

5.6.1989 μέχρι 3.9.1989 χρονικό διάστημα πενθήμερης εργα¬ 
σίας κάθε εβδομάδα, με αργία την ημέρα του Σαββάτου και πι¬ 
στεύει ότι η απόφαση αυτή θα βρει σύμφωνες και τις διοικήσεις 


των ως άνω Οργανώσεων, γιατί η καθιέρωση του πενθημέρου 
για τους μήνες αυτούς του θέρους εξυπηρετεί συμφέροντα και των 
τριών και κανείς δεν πρόκειται να βλάψει από την καθιέρωση του 
πενθημέρου. 

■ Στη συνέχεια πτιρε το λόγο ο Πρόεδρος της Ένωσης ο οποίος 
τόνισε ότι στην καθιέρωση αυτή του πενθημέρου είναι σύμφωνη 
και η συντριπτική πλειοψηφία των μελών της Ένωσης. 

Μετά πήρε το λόγο ο Πρόεδρος του Συλλόγου Εμπόρων Αυτ/ 
των, Μηχ/μάτων και Αντ/κών, ο οποίος ανάφερε ότι αφού τόσο 
οι παραπάνω Οργανώσεις όσο και γενικότερα ο Εμπορικός κό¬ 
σμος της πόλης μας έχουν πάρει αποφάσεις για την καθιέρωση 
του πενθημέρου για τους θερινούς μήνες. Ως εκ τούτου είμαστε 
απόλυτα σύμφωνοι και ότι η καθιέρωσή του δεν θα έχει επιπτώ¬ 
σεις στο σύνολο των ωρών εργασίας κάθε εβδομάδος που ορίζο¬ 
νται από τον Νόμο. Τα οε μέλη του Συλλόγου μας πιστεύουν ότι οι 
Εμποροϋπάλληλοι θα πρέπει να καταβάλουν προσπάθειες ώστε η 
όλη εφαρμογή του μέτρου να τείνει στην καλύτερη εξυπηρέτηση 
του κοινού, όσον αφορά δε το χρονικό διάστημα από 5.6.1989 
μέχρι 3.9.1989 είναι κατάλληλο γαι την ανάπαυση και διακοπές 
όλων. 

Αφού πήραν το λόγο και άλλα μέλη των Δ/κων Συμ/λίων τε¬ 
λικά αποφασίσθηκε ομόφωνα: 

Καθιερώνεται για το χρονικό διάστημα από 5.6.1989 μέχρι 

3.9.1989 πενθήμερη εργασία με αργία την ημέρα του Σαββάτου 
κάθε εβδομάδα για τούς υπαλλήλους εργαζόμενους στα ως άνω 
καταστήματα. Οι ώρες εργασίας του προσωπικού των ως άνω 
καταστημάτων δεν θα υπερβαίνουν για κάθε εβδομάδα το χρο¬ 
νικό όριο των Σαράντα (40) ωρών. 

Δευτέρα, Τρίτη, Τετάρτη, Πέμπτη, Παρασκευή από 07 π.μ. 
έως 15 μ.μ. 

Σάββατο Αργία. 

Η Σ.Σ.Ε. να δημοσιευθεί στην Εφημερίδα της Κυβερνήσεως. 

Αθήνα, 14 Ιουνίου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 
-♦- 


Αριθ. 15397 (5) 

Δημοσίευση στην Εφημερίδα της Κυβερνήσεως της από 1.6.89 
ΣΣΕ του Επιστημονικού Προσωπικού ΟΑΣΘ. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και 
συμπληρώθηκε από τα Ν.Δ. 3755/57, 186/69, 1198/72 και 
73/74. 

2. Την αριθ. 98130/21.11.88 απόφαση του Πρωθυπουργού 
και του Υπουργού Εργασίας «Ανάθεση αρμοδιοτήτων Υπουργού 
Εργασίας στον Υφυπουργό Εργασίας», αποφασίζουμε: 

Να δημοσιευθεί στην Εφημερίδα τής Κυβέρνησης η πιο πάνω 
ΣΣΕ, η οποία μας κατατέθηκε την 5.6.89 και συντάχθηκε το υπ’ 
αρ. 138 Πρακτικό καταθέσεως, της οποίας το περιεχόμενο έχει 
ως εξής: 

ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
ΤΟΥ ΕΠΙΣΤΗΜΟΝΙΚΟΥ ΠΡΟΣΩΠΙΚΟΥ ΤΟΥ Ο.Α.Σ.Θ. 

Στη Θεσσαλονίκη, σήμερα την 1η Ιουνίου 1989 ημέρα Πέ¬ 
μπτη στα Γραφεία του Οργανισμού Αστικών Συγκοινωνιών Θεσ¬ 
σαλονίκης (Ο.Α.Σ.Θ.) Αλεξ. Παπαναστασίου 90, παρισταμένου 
και του νόμιμα εξουσιοτημένου εκπροσώπου του Υπουργείου Με¬ 
ταφορών και Επικοινωνιών Ελευθερίου Αγαπητόπουλου, οι υπο- 
γράφοντες αφενός μεν Κων/νος Κορομπίλης, Πρόεδρος του Διοι¬ 
κητικού Συμβουλίου και νόμιμος εκπρόσωπος του Οργανισμού 
Αστικών Συγκοινωνιών Θεσσαλονίκης (Ο.Α.Σ.Θ.) και αφετέρου 
ο Γιώργος Χατζηβαλάσης, Πρόεδρος του Σωματείου Επιστημο¬ 
νικού Προσωπικού Ο.Α.Σ.Θ., νόμιμα εξουσιοδοτούμενοι αποφά¬ 
σισαν τη συνομολόγηση καί υπογραφή της παρούσας σύμβασης 
με τους παρακάτω όρους. 

Η παρούσα σύμβαση αφορά το Επιστημονικό Προσωπικό του 
Ο.Α.Σ.Θ. που είναι κάτοχοι πτυχίου ανωτάτης σχολής της ημε¬ 
δαπής ή ισοτίμων σχολών της αλλοδαπής και είναι μέλη του Σω¬ 
ματείου Επιστημονικού Προσωπικού Ο.Α.Σ.Θ. 

12 

χρόνων 

» 

» 

» 

» 

» 

» 

35.400 

» 

» 

» 

13 

χρόνων 

» 

» 

» 

» 

» · 

» 

35.600 

» 

» 

» 

14 

χρόνων 

» 

» 

» 

» 

» 

» 

35.800 

» 

» 

» 

15 

χρόνων 

» 

» 

» 

» 

» 

» 

36.000 

» 

» 

» 

16 

χρόνων 

» 

» 

» 

» 

» 

» 

36.200 

» 


» 

17 . 

χρόνων 

» 

» 

» 

». 

» 

» 

36.400 

» 

» 

» 

18 

χρόνων 

» 

» 

» 

» 

» 

» 

36.600 

» 

» 

» 

19 

χρόνων 

» 

» 

» 

» 

» 

» 

36.800 

» 

» 

» 

20 

χρόνων 

» 

» 

» 

» 

» 

» 

37.000 

» 

» 

» 

21 

χρόνων 

» 

» 

» 

» 

» 

» 

37.200 

» 

» 

» 

22 

χρόνων 

» 

» 

» 

» 

» 

» 

37.300 

» 

» 

» 

23 

χρόνων 


» ' 

» 

» 

» 

» 

37.400 


» 

» 

24 

χρόνων 

» 

» 

» 

» 

» 

■ » 

37.500 

» 

» 

» 

25 

χρόνων 

» 

» 

» 

» 

» 

» 

37.600 

» 

» 

» 

26 

χρόνων 

» 

» 

» 

■ » 

» 

» 

37.700 

» 

» 

» 

27 

χρόνων 

» 

» 

» 

» 

» 

» 

37.800 

» 

» 

» 

28 

χρόνων 

» 

» 

» 

» 

» 

» 

37.900 

» 

» 

» 

29 

χρόνων 

» 

» 

» 

» 

» 

» 

38.000 

» 

» 


30 

χρόνων 

» 

» 

» 

» 

» 

» 

38.100 


2. Ο βασικός μισθός του Γενικού Διευθυντού καθορίζεται από 
το αντίστοιχο μισθολογικό κλιμάκιο αυξημένος κατά 70% και 
προσαυξάνεται ακολούθως με το χορηγούμενο στους Διευθυντάς 
ποσοστό. 

3. Ο βασικός μισθός των Διευθυντών Υπηρεσιών καθορίζεται 
από το αντίστοιχο στον καθένα Μισθολογικό Κλιμάκιο προσαυξη¬ 
μένος με ποσοστό 38%. 

4. Ο βασικός μισθός των Τμηματαρχών καθορίζεται από το 
αντίστοιχο στον καθένα Μισθολογικό Κλιμάκιο προσαυξημένος 
με ποσοστό 15%. 

5. Ο βασικός μισθός των Εργοδηγών καθορίζεται από το αντί¬ 
στοιχο στον καθένα Μισθολογικό Κλιμάκιο προσαυξημένος με 
ποσοστό 7%. 

6. Οι προγραμματιστές και χειριστές Η/Υ προσλαμβάνονται 
με το Β.Μ. που αντιστοιχεί στον 7 ο χρόνο της στηλης του Κεφαλ. 
Α’ παράγρ. 1 και εξελίσσονται ή κατατάσσονται μισθολογικά σ’ 
αυτή ανάλογα με την υπηρεσία ή προϋπηρεσία κατά την έννοια 
των σχετικών διατάξεων της παρούσας. 

Στούς βασικούς μισθούς που αναφέρονται στο Κεφ. Α' ενσωμα- 
τώνεται'τμήμα της Α.Τ.Α. 10.000 Ορχ. και αφαιρείται από το 
συνολικό ποσό της Α.Τ.Α. περιόδου 1.5.82 - 31.12.88 τέτοιο 
ποσό έτσι ώστε να προκύπτει στο σύνολο των τακτικών αποδοχών 
μηνός Δεκεμβρίου 1988 αύξηση 4,2% στις συνολικές μηνιαίες 
αποδοχές τους. 

Οι από 1.1.89 μισθοδοτικές μεταβολές που αφορούν Α.Τ.Α., 
Βασικό Μισθό, Χρονοεπίδομα, Οικογενειακά κλπ. θα γίνονται 
σύμφωνα με τις κείμενες διατάξεις και με βάση: 

α) Τα μισθολογικά στοιχεία, πλην Α.Τ.Α. κάθε μισθωτού που 
προκύπτουν από την εφαρμογή της παρούσας. 

β) Την Α.Τ.Α. περιόδου 1.5.82 έώς 31.12.88 που είχε κάθε 
μισθωτός. 

ΚΕΦΑΛΑΙΟ Β\ 

1. Οι βασικοί μισθοί που αναφέρονται στο Κεφάλαιο Α’ προ¬ 
σαυξάνονται με ποσοστό 10% με την πρόσληψη και στη συνέχεια 
με ποσοστό 10% για κάθε τριετία από του χρόνου λήψεως του 
πτυχίου και μέχρι 7 τριετίες. 

Σαν προϋπηρεσία αναγνωρίζεται και προσμετράται για τον κα¬ 


θορισμό του βασικού μισθού και του χρονοεπιδόματος και ο χρό¬ 
νος που διανύθηκε χωρίς διακοπή στον Ο.Α.Σ.Θ. προς της κτή¬ 
σεως του διπλώματος. 

2. Ο μισθός που προκύπτει από το άθροισμα του βασικού μι¬ 
σθού (Κεφάλαιο α’) και του επιδόματος χρόνου υπηρεσίας (Κεφά¬ 
λαιο Β’ παρ. 1) αποτελεί τη βάση πάνω στην οποία υπολογίζονται 
και καταβάλλονται τα παρακάτω επιδόματα: 

α) Ειδικό επίδομα 10% (τεχνικό, οικονομικό, Νομικό κλπ.) 

β) Επίδομα ειδικών συνθηκών 14% 

γ) Επίβλεψη έργων 10% για τους Διπλωματούχους Μηχανι¬ 
κούς στους οποίους ανατίθεται η επίβλεψη - έργου του Ο.Α.Σ.Θ. 

δ) Ανθυγιεινό επίδομα 11% 

Στούς μισθωτούς της παρούσας που εργάζονται στα αμαξο¬ 
στάσια του Ο.Α.Σ.Θ. το ποσοστό αυτό αυξάνεται σε 16% και χο¬ 
ρηγείται για όσο χρόνο εργάζονται εκεί. 

3. Επίδομα συζύγου. 

Ο μισθός που προκύπτει από το άθροισμα του βασικού μισθού 
(Κεφάλαιο Α’) του επιδόματος χρόνου υπηρεσίας (Κεφάλαιο Β’) 
και του επιδόματος (α) της παρ. 2 του (Κεφαλαίου Β ; ) καθώς και 
του επιδόματος (β) ή (γ) της παραγρ. 2 του (Κεφαλαίου Β’) προ¬ 
σαυξάνεται κατά 10% για το/τη σύζυγο ανεξάρτητα αν εργάζο¬ 
νται και οι δύο. 

4. Επίδομα τέκνων. 

Ο μισθός που προκύπτει από το άθροισμα του βασικού μισθού 
(Κεφαλαίου Α’) του επιδόματος χρόνου υπηρεσίας (Κεφαλ. Β’ 
παρ. 1) και του επιδόματος (α) και (β) ή (γ) της παραγρ. 2 του 
Κεφ. Β’ προσαυξάνεται κατά 5% για κάθε παιδί, εφόσον τα παι¬ 
διά είναι ηλικίας μέχρι 18 ετών συμπληρωμένα, εκτός αν σπου¬ 
δάζουν οπότε παρατείνεται μέχρι το 20 έτος για να σπουδάζονται 
στη μέση εκπαίδευση και το 25ο έτος της ηλικίας του εφόσον 
σπουδάζουν σε Ανώτερες ή Ανώτατες Σχολές και είναι άγαμα, 
ανεξάρτητα αν εργάζονται ή είναι μερικά ή ολικά ανίκανα προς 
εργασία με αναπηρία άνω του 67%, οπότε δίνεται σε όλη τη διάρ¬ 
κεια της αναπηρίας αυτής. 

Στά άγαμα θήλεα άνω των 18 ετών που εδικαιούντο επίδομά 
τούτο μέχρι σήμερα θα εξακολουθήσει να καταβάλλεται εφόσον 
δεν εργάζονται. 

5. Επίδομα Ξένης Γλώσσας. 

Το επίδομα αυτό χορηγείται σε όσους γνωρίζουν σε επαρκή 
βαθμό μία ή περισσότερες ξένες γλώσσες και είναι 1.500 δρχ. 
Για την επάρκεια της γλώσσας αποφαίνεται Επιτροπή που συστή- 
νεται με απόφαση του Γενικού Διευθυντού. 

6. Επιστημονικό Επίδομα: 

Χορηγείται επιστημονικό επίδομα 5% για κάθε χρόνο σπου¬ 
δών και μέχρι 5 χρόνια, που υπολογίζεται στο άθροισμα του βασι¬ 
κού μισθού και χρονοεπιδόματος. 

Όσοι είναι κάτοχοι μεταπτυχιακού και προδιδακτορικού δι¬ 
πλώματος ή δευτέρου πτυχίου σχετικού με την εργασία που απα¬ 
σχολείται στον Ο.Α.Σ.Θ. χορηγείται επίδομα 10% στο άθροισμα 
του βασικού επιδόματος και χρονοεπιδόματος. 

Όσοι παίρνουν το επίδομα μεταπτυχιακών σπουδών ή προδι- 
δακτορικού διπλώματος δεν παίρνουν το επίδομα ξένης γλώσσας. 

Στούς διπλωματούχους που είναι κάτοχοι διδακτορικού δι¬ 
πλώματος σχετικού με την εργασιακή απασχόλησή τους στον 
Ο.Α.Σ.Θ. χορηγείται επίδομα 20% στο άθροισμα του βασικού 
μισθού και του χρονοεπιδόματος. 

7. Επίδομα Η/Τ. 

Στους χειριστές, προγραμματιστές και υπεύθυνον για την σύ¬ 
νταξη, διατήρηση και βελτίωση των προγραμμάτων μηχανογρά¬ 
φησης εκάστης Υπηρεσίας (Διεύθυνσης) του Ο.Α.Σ.Θ. χορηγείται 
επίδομα 15% που υπολογίζεται στο βασικό μισθό του Κεφαλ. Α'. 

8. Επίδομα θέσεως. 

Στούς Διευθυντές, Τμηματάρχες, Εργοδηγούς και Υπεύθυ¬ 
νους Γραφείων (που αναφέρονται στον Κανονισμό Β’ του Γενικού 
Οργανισμού) χορηγείται επίδομα θέσεως ως εξής: 
α) Γενικός Διευθυντής δρχ. 25.000 
β) Διευθυντής Υπηρεσίας δρχ. 20.000 
γ) Τμηματάρχης δρχ. 10.000 
δ) Εργοδηγός δρχ. 10.000 
ε) Υπεύθυνος Γραφείου δρχ. 7.000 

Των ανωτέρω επιδομάτων δικαιούνται και οι Αναπληρωτές 
αυτών εφόσον έχουν τα προβλεπόμενα από την παρούσα Σύμ¬ 
βαση τυπικά προσόντα. 

9. Επίδομα Διαχειριστικών Λαθών: 

Σε όσους διαχειρίζονται χρήματα του Ο.Α.Σ.Θ. (Δικηγόρους 
κλπ.) χορηγείται επίδομα διαχειριστικών λαθών 5% στο άθροι¬ 
σμα του βασικού μισθού και χρονοεπιδόματος. 

• 10. Επίδομα Ισολογισμού. 

Στους μισθωτούς της παρούσας που υπογράφουν τον Ετήσιο 
Ισολογισμό του Ο.Α.Σ.Θ. παρέχεται επίδομα Ισολογισμού ίσο με 
το ι /ι των αποδοχών του μηνάς Μαρτίου εκάστου έτους. 

Η καταβολή του αναφερομένου επιδόματος ενεργείται μετά 
την υπογραφή του Ισολογισμού, 

11. Αυτόματη Τιμαριθμική Αναπροσαρμογή. 

Παρέχεται Α.Τ.Α. σύμφωνα με τις κείμενες διατάξεις που 

ισχύουν για το Δημόσιο Τομέα 1 Μαΐου 1982. 

12. Διορθωτικό ποσό. 


Χορηγείται διορθωτικό ποσό που καθιερώθηκε με την 9019/ 
295/82 απόφαση του Υπουργείου Οικονομικών. 

13. Αύξηση 2%. 

Στους μισθωτούς της παρούσας εξακολουθεί να χορη'γείται 
πρόσθετη αύξηση 2% από 1.1.1988 στο σύνολο των τακτικών 
αποδοχών τους. 

14. Επίδομα Επιτροπών 5%. 

Για την κάλυψη αναγκών σε Επιτροπές των υπαλλήλων της 
παρούσας που δεν αμείβονται με υπερωριακή εργασία, χορηγεί¬ 
ται επίδομα 5% στις βασικές αποδοχές. 

15. Αναγνώριση Στρατιωτικής θητείας. 

Σαν προϋπηρεσία αναγνωρίζεται και προσμετράται για τον κα¬ 
θορισμό του βασικού μισθού και του χρονοεπιδόματος, χρονικό 
διάστημα 18 μηνών της Στρατιωτικής θητείας, εφόσον ο χρόνος 
αυτός αναφέρεται πριν από το χρόνο λήψεως του πτυχίου και δύ- 
ναται να προσμετρηθεί σαν προϋπηρεσία. 

Η αναγνώριση θα γίνεται με βάση του πιστοποιητικού τύπου 
Α' της Στρατολογίας που έχει προσκομισθεί ή θα προσκομισθεί 
από τους ενδιαφερομένους. 

Στους υπόχρεους μειωμένης στρατιωτικής θητείας θα ανα¬ 
γνωρίζεται ο πραγματικός χρόνος θητείας μέχρι τους 18γιήνες. 


Η προσμέτρηση του χρόνου των 18 μηνών της στρατιωτικής 
θητείας καθώς και της μειωμένης θα γίνει σταδιακά σε (4) τέσσε¬ 
ρις δόσεις από 1.1.88 μέχρι 1.1.91 και ειδικότερα: 

Από 1.1.1988 θα προσμετρηθούν 5 μήνες 

Από 1.1.1989 θα προσμετρηθούν 9 μήνες 

Από 1.1.1990 θα προσμετρηθούν 14 μήνες 

Από 1.1.1991 θα προσμετρηθούν 18 μήνες. 

ΚΕΦΑΛΑΙΟ Γ 
’ I. ΕΙΔΙΚΕΣ ΠΑΡΟΧΕΣ 

1. Αποζημίωση Ν. 2142/20 

α) Στους μισθωτούς της παρούσας σύμβασης, εξαιρουμένων 
των Δικηγόρων για τους οποίους ισχύουν οι σχετικές νόμιμες δια¬ 
τάξεις, χορηγούνται τα 3/3 (ολόκληρη) της αποζημίωσης την 
οποία προβλέπει ο Ν. 2112/20 για την περίπτωση απροειδοποί¬ 
ητης καταγγελίας της σύμβασης εργασίας, στην περίπτωση απο¬ 
χώρησής τους ή καταγγελίας από το 0ΑΣΘ διότι πήραν σύνταξη 
γήρατος από τον Οργανισμό της κύριας ασφάλισής τους, το ύψος 
της οποίας από 1.4.89 αυξάνεται από δρχ. 1.322.500, ως ορί¬ 
ζεται από τον νόμο στο ποσό των δρχ. 1.600.000 κατά ανώτατο 
όριο και σύμφωνα με τα εφαρμοζόμενα στην Ε.Α.Σ. 

β) Ακόμη, η αποζημίωση της παρ. α χορηγείται και στις περι¬ 
πτώσεις που δίνεται, από τον αρμόδιο ασφαλιστικό φορέα της κύ¬ 
ριας ασφάλισης μειωμένη σύνταξη λόγω' αποχώρησης και λύσης 
της εργασιακής σύμβασης για ολική ή μερική ανικανότητα για 
εργασία η οποία βεβαιώνεται με απόφαση της αρμόδιας Υγειονο¬ 
μικής Επιτροπής του Ι.Κ.Α. και διαρκεί από 12 - 18 μήνες. 

Ο ακριβής προσδιορισμός του χρόνου (12 - 18 μήνες) καθορί¬ 
ζεται από τριμελή Επιτροπή αποτελουμένη από τον ίΐρόεδρο,του 
Δ.Σ. τον Γ ενικό Διευθυντή και τον Εκπρόσωπο των εργαζομένων. 
Η Επιτροπή δύναται να ζητά κατά περίπτωση γνωμάτευση από 
Ιατρό που θα ορίζει το Δ.Σ. 

Η αποζημίωση καταβάλλεται με την προσκόμιση της απόφα¬ 
σης της Υγειονομικής Επιτροπής του Ι.Κ.Α. και μετά την από¬ 
φαση της Τριμελούς Επιτροπής. 

Εάν η ασθένεια διαρκεί πλέον των 18 μηνών δεν απαιτείται η 
ρύθμιση από την παραπάνω Τριμελή Επιτροπή. 

Σε περίπτωση αποθεραπείας και επανόδου του μισθωτού στην 
υπηρεσία του, η επαναπρόσληψή του είναι υποχρεωτική για τον 
ΟΑΣΘ αφού ο μισθωτός εμφανισθεί και δηλώσει ότι επιθυμεί να 
εργασθεί μέσα σε διάστημα δύο μηνών από τον χρόνο της αποθε¬ 
ραπείας του. 

Όταν ο μισθωτός αυτής της παρ. μελλοντικά θα αποχωρήσει 
από την Υπηρεσία λόγω συνταξιοδότησής του από τον κύριο 
Ασφαλιστικό του φορέα, ο Ο.Α.Σ.Θ. θα του καταβάλλει συμπλη¬ 
ρωματικά μόνο την τυχόν διαφορά αποζημίωσης, αφού συμψηφί¬ 
σει το ποσό που είχε προκαταβάλει σ’ αυτόν σύμφωνα με όσα πα¬ 
ραπάνω στην παράγραφο αυτή αναφέρονται, έτσι που το άθροι¬ 
σμα αυτών να δίνει πλήρη αποζημίωση, όπως αυτή θα ισχύει 
κατά το χρόνο της οριστικής αποχώρησής τους από την υπηρε¬ 
σία, υπολογίζοντας μόνο το χρόνο εργασίας από την ημέρα της 
επιστροφής του. 

γ) Σε περίπτωση θανάτου μισθωτού, περιοριστικά, η σύζυγος 
τα παιδιά του και οι επιζώντες γονείς του, κατά τα ποσοστά και 
την σειρά κληρονομικής διαδοχής τους, που προβλέπονται από 
τις κείμενες διατάξεις «περί κληρονομικής εξ αδιαθέτου διαδο¬ 
χής» δικαιούνται να πάρουν την παραπάνω αναφερόμενη αποζη¬ 
μίωση που αντιστοιχεί στα χρόνια υπηρεσίας του στην Επιχεί¬ 
ρηση, κατά το χρόνο του θανάτου του. 

δ) Η παρ. α’ και β’ ισχύει για τις περιπτώσεις μισθωτών που 
θα κριθούν από το Ι.Κ.Α. ως δικαιούμενοι αναπηρικής (ολική ή 
μερική) σύνταξης, μετά την υπογραφή της σύμβασης αυτής και 
της παρούσας σύμβασης. 

2. Στους μισθωτούς της παρούσας χορηγείται ιματισμός όπως 
μέχρι σήμερα, το αυτό ισχύει και για το γάλα, και για τους μισθω¬ 
τούς της παρούσας που ήδη το λαμβάνουν και δεν θεωρούνται σαν 
οικονομικές· παροχές. 

ΚΕΦΑΛΑΙΟΝ Δ’ 

ΡΥΘΜΙΣΕΙΣ 

1. Στο προσωπικό που αφορά η παρούσα Σ.Σ.Ε. θα εφαρμο- 
σθεί το ωράριο που εφαρμόζεται σήμερα. 

2. Με δαπάνες της Επιχείρησης μπορούν να παρακολουθήσουν 
όσοι επιθυμούν μαθήματα ξένης γλώσσας (Χωρών της Ε.Ο.Κ.) 
εκτός ωραρίου εργασίας. 

Οι σχετικές λεπτομέρειες εφαρμογής της διάταξης αυτής θα 
καθορίζονται με αποφάσεις του Δ.Σ., του Ο.Α.Σ.Θ. 

3. Εκ των αποδοχών των μελών του Σωματείου παρακρατεί- 
ται η μηνιαία εισφορά των προς αυτό και αποδίδεται εις αυτό κα¬ 
τόπιν υπευθύνου δηλώσεως του Ν. 105/69 του Σωματείου εις 
την οποία θα αναγράφονται τα μέλη και να ισχύει μέχρι μερικής ή 
γενικής ανακλήσεως ταύτης δι’ ομοίου τρόπου. 

4. Σε περίπτωση ασθένειας του μισθωτού που αποδεικνύεται 
από πιστοποιητικό της αρμόδιας Υγειονομικής Επιτροπής η ερ¬ 
γασιακή σχέση δεν λύεται, ο Ο.Α.Σ.Θ. υποχρεούται να δεχθεί τη 
συνέχιση της απασχόλησης του μισθωτού μετά την αποθεραπεία 
του. 

5. Κατά τα λοιπά διατηρούνται σε ισχύ για όλους τους μισθω¬ 
τούς της παρούσας οι διατάξεις προηγουμένων Ε.Σ.Σ.Ε. και απο- 

άσεων Διοικητικών Διαιτητικών Δικαστηρίων υπό τον όρο ότι 
εν έρχονται σε αντίθεση με τις ρυθμίσεις της παρούσας. 

, 6. Τυχόν καταβαλλόμενες αποδοχές ανώτερες από αυτές που 
καθορίζονται με την παρούσα δεν μειώνονται. 

7. Το Δ.Σ. ή εξουσιοδοτημένος από αυτό ο Πρόεδρός του, μπο¬ 
ρεί να αποστέλλει μισθωτούς της παρούσας σε Ενώσεις (π.χ. 
ΥΙΤΡ) Συνέδρια, Εταιρείες Αστικών Συγκοινωνιών ή κατα¬ 
σκευής αυτοκινήτων, Εκθέσεις, Σεμινάρια κλπ. στο Διεθνή και 
Εσωτερικό χώρο, για την ανύψωση της επαγγελματικής ή και 
επιστημονικής κατάρτισής τους και την ενημέρωσή τους σε κάθε 
νέα Τεχνική που έχει σχέση με το αντικείμενο του Ο.Α.Σ.Θ. κα¬ 
θώς και την προσαρμογή τους σε κάθε νέα τεχνολογία. 

8. Οι πάσης φύσεως μισθολογικές μεταβολές, που επέρχονται 
από την 1η μέχρι την 31η οποιουδήποτε μηνός, λογίζονται ο ιι 
πραγματοποιήθηκαν την 1η αυτού του μηνός. 

9. Οι ώρες εργασίας είναι αυτές που ισχύουν σήμερα ή καθορί¬ 
ζονται νόμιμα. 

10. Ως χρόνος υπηρεσίας για την συμπλήρωση προϋποθέσεων 
συνταξιοδότησης αναγνωρίζεται και η στρατιωτική θητεία εφό¬ 
σον εξαγορασθεί σύμφωνα με την κείμενη Νομοθεσία. 

ΚΕΦΑΛΑΙΟΝ Ε' 

I. ΛΟΙΠΕΣ ΠΑΡΟΧΕΣ 

1. Δελτίο ελεύθερης κυκλοφορίας. 

Στους μισθωτούς που υπάγονται στην παρούσα χορηγείται 
δελτίο ελεύθερης κυκλοφορίας σ’ όλες τις γραμμές του Ο.Α.Σ.Θ. 

Στις ή στους συζύγους των εγγάμων υπαλλήλων χορηγείται 
επίσης δελτίο ελεύθερης κυκλοφορίας σ’ όσους καθίστανται συ¬ 
νταξιούχοι και μόνο γι’ αυτούς. Το δικαίωμα τούτο διατηρούν και 
όσοι έτυχαν μέχρι τώρα αυτού. 

Η παρούσα διάταξη δεν αποτελεί μισθοδοτική παροχή. 

2. Άδεια λόγω γάμου. 

Σε περίπτωση γάμου του προσωπικού της παρούσας παρέχε¬ 
ται άδεια επτά ημερολογιακών ημερών με πλήρεις αποδοχές και 
χωρίς αυτής να συμψηφίζεται στην κανονική άδειά του. 

3. Άδεια λόγω τοκετού. 

Σε περίπτωση τοκετού της συζύγου του παρέχεται στο σύζυγο 
άδεια τριών εργασίμων ημερών με πλήρεις αποδοχές και χώρίς 
αυτό να συμψηφίζεται στην κανονική άδειά του. 

Παρέχεται πλήρης προστασία της μητρότητας κατά τις κείμε¬ 
νες διατάξεις. 

4. Άδεια λόγω θανάτου. 

Σε περίπτωση θανάτου συγγενικού προσώπου μέχρι και δευτέ¬ 
ρου βαθμού συγγένειας εξ αίματος ή εξ αγχιστείας παρέχεται 
άδεια δύο εργασίμων ημερών, με πλήρεις αποδοχές και χωρίς 
αυτή να συμψηφίζεται στην κανονική άδειά του, η άδεια αυτή 
προσαυξάνεται σε τέσσερις ημέρες, για απόσταση μεγαλύτερη 
των τριακοσίων χιλιομέτρων για την ηπειρωτική χώρα και εκατό 
χιλιομέτρων για τα νησιά. 


Οι παραπάνω άδειες των παρ. 2, 3 και 4 της κατηγορίας των 
ΛΟΙΠΩΝ ΠΑΡΟΧΩΝ του Κεφ. Ε' παρέχονται για απουσία του 
δικαιούχου σε διάστημα πέντε ημερών πριν ή μετά το γεγονός. 

Για τον υπολογισμό του 5νθημέρου των αδειών τοκετού και 
θανάτου, δεν λαμβάνονται υπόψη οι μέρες εβδομαδιαίας ανάπαυ- 
σης. 

5. Άδεια λόγω σπουδών. 

Σε όσους επιθυμούν να παρακολουθήσουν ειδικά σεμινάρια, με¬ 
ταπτυχιακές σπουδές ή σπουδές άλλης σχολής, των ΤΕΙ ή του 
πανεπιστημίου, οι γνώσεις των οποίων είναι σχετικές με την ερ¬ 
γασία που απασχολείται στον ΟΑΣΘ, παρέχεται σπουδαστική 
άδεια με πλήρεις αποδοχές και χωρίς να συμψηφίζεται στην κα¬ 
νονική άδειά τους. 

Η άδεια αυτή παρέχεται κάθε φορά σύμφωνα με το Νόμο κατά 
την κρίση του Γενικού Διευθυντού του Ο.Α.Σ.Θ., με βάση δικαιο- 
λογητικό πιστοποιητικό της οικείας Σχολής και υπεύθυνη βεβαί¬ 
ωση του ενδιαφερομένου. 

6. Όσοι εκ των μισθωτών δίδουν αίμα, δικαιούνται το ημερο¬ 
μίσθιο της ημέρας εκείνης εφόσον διακόπτουν την εργασία τους, ή 
το ημερομίσθιο της επομένης ημέρας εφόσον γνωστοποιήσουν 
έγκαιρα στην Υπηρεσία και προσκομίσουν σχετική Βεβαίωση του 
Νοσοκομείου. 

7. Κατασκηνώσεις. 

Με δαπάνες και μέριμνα του Ο.Α.Σ.Θ. θα αποστέλονται παι¬ 
διά εργαζομένων που συμπληρώνουν μέχρι 30 Ιούνη τον 6ο 
χρόνο της ηλικίας τους και δεν έχουν συμπληρώσει το 12ο χρόνο 
σε παιδικές κατασκηνώσεις. Κατ’ εξαίρεση επιτρέπεται η απο¬ 
στολή και παιδιών μέχρι 14 ετών εφόσον έχουν αδελφό στην ίδια 
κατασκήνωση, ηλικίας 6-12 ετών. 

Η παρούσα διάταξη δεν αποτελεί μισθοδοτική παροχή. 

8. Βρεφονηπιακοί και Ειδικοί Σταθμοί. · 

Ο Ο.Α.Σ.Θ. για την εξυπηρέτηση του προσωπικού του ανα¬ 
λαμβάνει να καλύπτει το σύνολο των μηνιαίων δαπανών Κρατι¬ 
κών Σταθμών ή Ειδικών Σταθμών, στην περίπτωση αυτή το 
ύψος της δαπάνης δεν σύναται. να υπερβαίνει το προβλεπόμενο 
στους κρατικούς Σταθμούς, για προβληματικά παιδιά εργαζομέ¬ 
νων του Οργανισμού με την προσκόμιση σχετικής απόδειξης του 
σταθμού. Ο χαρακτηρισμός και η γνωμάτευση για την προβλη¬ 
ματικότητα του παιδιού βεβαιώνεται με σχετικό πιστοποιητικό 
του ασφαλιστικού φορέα στον οποίο είναι ασφαλισμένος ο γονέας. 

Επίσης ο Ο.Α.Σ.Θ. αναλαμβάνει να καλύπτει μέρος των μη¬ 
νιαίων δαπανών βρεφονηπιακών σταθμών, για παιδιά των 
οποίων και οι δύο γονείς εργάζονται, χορηγώντας για ένα παιδί 
το ποσό των 5.250 δρχ. και δύο παιδιά το ποσό των 7.500 δρχ. 
και για τρία παιδιά το ποσό των 10.500 δρχ. με την προσκόμιση 
σχετικής απόδειξης του σταθμού και εφόσον οι γονείς του (των 
παιδιών) του εμπίπτουν στις προϋποθέσεις που έθεσε (θέτει σχε¬ 
τική Επιτροπή, σύμφωνα με τα εφαρμοζόμενα στην Ε.Α.Σ. στην 
οποία συμμετέσχον) συμμετέχουν και Εκπρόσωποι των εργαζο¬ 
μένων. 

Η παράγραφος αυτή ισχύει από τον επόμενο, από την υπο¬ 
γραφή της παρούσης σύμβασης μήνα. 

Η παράγραφος αυτή δεν συνιστά μισθολογική παροχή. 

Η ισχύς της παρούσης άρχεται από 1.1.1989 πλην των όρων 
για τους οποίους ρητώς ορίζεται άλλη χρονολογία ενάρξεως της 
ισχύος.. 

Η Σ.Σ.Ε αυτή να δημοσιευθεί στην Εφημερίδα της Κυβερνή- 
σεως. 

Αθήνα, 14 Ιουνίου 1989 

ο ΥΦΥΠΟΥΡΓΟΣ 

Π. ΜΩΡΑΛΗΣ 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 




ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.30' 


Διεύθυνση 

Καποδιστρίου 34 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΟΒ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39 762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 _ 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ./ 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


« 

Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


ια) Για όλα τα Τεύχη 


31 Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

7.000 Δρχ. 350 

10.000 » 500 

4.000 » 200 

10.000 » 500 

8.000 » 400 

4.000 » 200 

2.000 » 100 

5.000 » 250 

- 1.000 » 50 

20.000 » 1.000 

45.000 » 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















